Kugqhitshwa Inkulumo Phakathi KweMDC LeZanu PF
Inkulumo lezi zigqitshwe ngoLwesine njalo uMugabe, uTsvangirai loMutambara bazahlangana ngempelaviki behluza okuvunyelwane ngamaqula abo
Inkulumo zokulungisisa umumo oseZimbabwe phakathikwebandla leZanu PF lamacele womabili eMDC zigqitshwe lamuhla kweleSouth Africa. Abazi ngokwenzakalayo bathi amaqula amabandla womathathu aphindele eZimbabwe lamuhla ngemva kokuvumelana ugwalolwezimiso zokuthi uhulumende omutsha kumele ame njani, njalo kwabelwane amandlanjani. Bekhuluma ngudlu lalumsakazo abazi kuhle ngokwenzakalayo, baveze ukuthiamaqula la azakwazisa inkokheli yawo ngosokuvunyelenwe kusasa. Ngempelaviki uMongameli Robert Mugabe, uMnu Morgan Tsvangirai loMnu Arthur Mutambara bazahlangana eHarare behluza okubotshwe ngamaqula abo. Amathubaokuthi bobathathu bavumelane ngalokho okuphume kunkulumo, abikwa emanenginjalo ethembisa. Kodwa nxa belokukhonona, amaqula abo azabuyela njalokweleSouth Africa ayelungisisa khonokho okuyabe kuhlupha. Ukudingisisaokwenziwe yiStudio 7 kuveze ukuthi imibiko yokuthi uMongameli Mugabe uzakubanguMongameli welizwe ongelamandla- uceremonial President ayisilo qiniso. Bekulihungahunga elingasiqiniso njalolokuthi uMugabe loTsvangirai bekumele behlangane lamuhla eHarare. IStudio 7ifumene njalo ukuthi kayila qiniso imibiko yokuthi iziphathamandla zebutho zikezaba lomhlangano leziphathamandla zikahulumende weleSouth Africa ebeziqhuba inkulumolezi. Iqiniso yikuthi abantu okuthiwa yiziphathamandla zebutho,yiziphathamandla zeZanu PF ezinhlanu ezibalisa oMnu John Nkomo, uSidney Skeramayi, Stan Mudenge, Emmerson Mnangagwa loNkosikazi Oppah Muchinguriabathunye kweleSouth Africa ngoLwesibili ukuyancedisana loMnu Patrick ChinamasaloMnu Nicholas Goche ekade bemela iZanu PF kunkulumo. Abasiki bebunda bathi,uMutambara, uTsvangirai loMugabe bengakuvuma osokubotshwe ngamaqula abo,uhulumende omutsha uzaqoqwa ngokuphangisa aqale ukusebenza ngeviki ezayo. Idalelephalamende lalo lizahle livulwe ngeviki ezayo. Isithunywa seUnited Nations eZimbabwe uMnu Haile Menkerios, obemele ethekelele iZimbabwe ubikwa evinjwe nguhulumende ngoba esithi uza ngenjongo engalunganga ethunywe yizitha. Udabaoluke lwahlupha ngolokwabelana amandla phakathi kukaTsvangirai loMugabe, kodwasolulungisisiwe. Imizamo yokuqhwanda ukuze sithole ukuthi kambe bobalili labakungaba kuvunyelwane ukuthi babelane njani amandla yehlule, kodwa okusobalayikuthi uMugabe uzaqhubeka enguMongameli welizwe olamandla. Ingcwethiecubungula ezombusazwe uMnu Mlamuli Nkomo utshele uNtungamili Nkomo weStudio 7 ukuthi yinto ejabulisayo ukuthiinkulumo lezi seziphethiwe, njalo uthi ulethemba uMugabe, uTsvangirailoMutambara bazakuvuma okuhlelwe ngamaqula abo, udaba lweZimbabwe lulungisiswe.